Diari Oficial de la Generalitat Valenciana


Sumari del DOGV 116, del 11-08-1983 (1983/802369)

ORDRE del Conseller de la Presidència de 28 de juliol de 1983, per la qual es dicten les normes de desplegament del Decret 87/1983, de 18 de juliol, regulador de les sessions del Govern Valencià o Consell, en matèria de preparació, notificació i publicació dels acords adoptats pel Consell de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/07/28/(1)/dof/vci/html**

### Dades del document

Número de DOGV
:   116

Data del DOGV
:   11-08-1983

Secció del DOGV
:   DISPOSICIONS GENERALS

Número del document
:   1983/802369


Data del document
:   28-07-1983

Organisme emissor
:   Conselleria de Presidència

Tipus de document
:   Ordre

Anàlisi jurídica

Ordre del Conseller de la Presidència de 28 de juliol de 1983, per la qual es dicten les normes de desplegament del Decret 87/1983, de 18 de juliol, regulador de les sessions del Govern Valencià o Consell, en matèria de prepació, notificació i publicació dels acords adoptats pel Consell de la Generalitat Valenciana.  
El Decret 87/1983, de 18 de juliol, pel qual es regulen les sessions del Consell de la Generalitat Valenciana, estableix en la Disposició Final primera que el Conseller de la Presidència dictarà les disposicions necessàries per a l'aplicació i desplegament de l'esmentat Decret.   
En compliment del que estableix la Disposició Final primera abans esmentada,   
DISPOSE:   
Article primer  
Les propostes i informes que s?hagen de sotmetre al Consell o Govern Valencià es remetran mitjançant ofici subscrit pel Conseller competent adreçat a la Secretaria del Govern Valencià.   
Les propostes, amb la documentació annexa i els informes escrits, hauran d'estar en poder de la Secretaria del Govern Valencià almenys deu dies per endavant al dia en què el Consell celebre sessió.   
Article segon  
La Secretaria del Govern Valencià, previ examen de la documentació remesa, podrà recaptar de les Conselleries la informació que li caiga per a determinar el contingut i abast de les propostes formulades, així com la tramitació dels informes i documentació que s?hagen d'ajuntar a cada proposta per a sotmetre a la consideració del Consell.   
Article tercer  
Als efectes d'aquesta Ordre, els assumptes per a sotmetre a la consideració del Consell es classificaran:   
a) Projectes de Llei per a sotmetre a les Corts Valencianes.   
b) Propostes de disposició de caràcter general.   
c) Propostes d'acord que no impliquen disposició de carácter general.   
d) Informes i comunicacions.   
Article quart  
1. Per a cada proposta d'aprovació de Projecte de Llei, les Conselleries remetran necessàriament a la Secretaria del Govern Valencià la següent documentació:   
a) Projecte de Llei amb exposició de motius, text dispositiu i taula de vigència de disposicions anteriors sobre aqueixa matèria.  
b) Proposta d'acord a adoptar pel Consell en relució amb el Projecte de Llei.  
c) Informe del Secretari General Tècnic.  
d) Informe de la Conselleria d'Economía i Hisenda,  
quan el projecte de Llei supuse la realització d'una despesa.  
e) Estudis de caràcter Tècnic, Jurídic, Social o Polític que aconsellen l'adopció del Projecte de Llei proposat.   
f) Informe de les organitzacions sindicals, empresarials, col·legis professionals o entitats que ostenten la defensa dels interessos col·lectius, quan el Projecte de Llei puga afectar aquests interessos.  
g) Quan la naturalesa del Projecte de Llei ho aconselle, el resultat del sotmetiment a informació pública.   
2. La documentació assenyalada a l'apartat anterior, lletres a) y b), es presentarà per triplicat, signats tots els exemplars pel Conseller proponent o Consellers corresponents en el supòsit que el Projecte de Llei afectés diverses Conselleries.   
Si hom estima necessari formular propostes amb textos alternatius, aquests es presenfaran per separat, en triplicat exemplar i també aniran signats pel Conseller o Consellers corresponents.   
Article cinqué  
1. Rebuda la documentació esmentada a l'article anterior, per la Secretaria del Govern Valencià seran recaptats els següents informes i dictàmens:   
a) Informe dels Serveis Jurídics de la Presidència de la Generalitat.   
b) Informe dels corresponents Serveis de la Presidència quan el Projecte de Llei efecte l'òrganització, procediment i personal de l'Administració de la Generalitat Valenciana.   
c) Quan la naturalesa de l'assumpte ho requeresca, hom sol·licitarà dictamen del Consell d'Estat, d'acord amb la naturalesa d'aquest òrgan consultiu.   
2. Tanmateix la Secretaria de Govern Valencià haurà de retre compte del Projecte de disposició als membres del Consell, als efectes que pel termini de vuit dies hàbils puguen formular les observacions pertinents. El cas d'urgència, estimada pel propi Consell o pel President, podrà acurçar-se o ometre's aquest tràmit.   
Article sisé  
Allò que estableixen els dos articles anteriors serà exigible igualment per a l'aprovació pel Consell de disposicions de caràcter general, encara que aquestes es presentaran en duplicat exemplar.   
La Conselleria que ho propose deixará en blanc el número i data que puga correspondre a la disposició general, els quals seran assignats per la Secretaria del Govern Valencià una vegada que siga aprovada pel Consell.   
Article seté  
Amb les propostes d'acord que no impliquen disposició de caràcter general, les Conselleries remetran els corresponents expedients administratius, on ha de figurar necessàriament la següent documentació:   
a) Proposta del text de l'acord que hom estime que sthaja d'adoptar pel Consell, en duplicat exemplar i signat pel Conseller o Consellers proponents. La proposta cal que estiga motivada, amb una breu referència als fets i fonaments de dret aplicables. Si s'escau, hom podrà formular una proposta amb textos alternatius.   
b) Informe del Secretari General Tècnic.   
c) Quan la proposta comporte la realització d'una despesa, s'adjuntarà el document acreditatiu de l'acte de fiscalització per la Intervenció General.   
Article vuité  
Una vegada rebuda la documentació assenyalada a l'article anterior, la Secretaria del Govern Valencià recaptarà els informes i dictàmens a què fa referència l'article 5, apartat 1.   
Article nové  
Els simples informes i comunicacions es presenfaran per escrit, en duplicat exemplar, signats pel Conseller o Consellers corresponents.   
Article deu  
Aprovada pel Consell una disposició de caràcter general o acorda un dels exemplars serà retornat a la Conselleria proponent, conjuntament amb l'expedient administratiu.   
L'altre exemplar romandrà arxivat a la Secretaria del Govern Valencia.   
Els tres exemplars prevists a l'article 4, 2, per als Projectes de Llei tindran la seguent destinació una vegada aprovats:   
- Un exemplar, per a retornar-lo a la Conselleria proponent.   
- Un altre, per a remetre'l a les Corts Valencianes, adjuntat de la documentació sotmesa a la consideració del Consell.   
- I el tercer, per arxivar-lo a la Secretaria del Govern Valencià.   
Pel que fa als informes i comunicacions, igualment es retornarà un exemplar al Conseller o Consellers corresponents amb la diligència acreditativa del coneixement d'aquests pel Consell.   
Article onze  
La tramitació de la publicació al Diari Oficial de la Generalitat Valenciana de les disposicions i acords emanats del Consell que preceptivament hagen de ser publicats, es realitzarà per la Secretaria del Govern Valencià.   
Les notificacions als interessats dels acords adoptats pel Consell i la publicació d'aquests a la resta dels Diaris Oficials i als altres mitjans de comunicació que preceptivament siguen exigibles es faran per la Conselleria que haja trames l'expedient.   
DISPOSICIO FINAL  
Aquesta Ordre entrarà en vigor el dia següent al de la publicació al Diari Oficial de la Generalitat Valenciana.   
València, 28 de juliol de 1983.   
El Conseller de la Presidència,  
RAFAEL BLASCO I CASTANY


Còpia Permalink ELI